<classify> SERIKALI imependekeza kuongeza bajeti ya taifa kwa zaidi ya faranga bilioni 290 kutokana na makadirio ya kutumia zaidi ya faranga trilioni 2.8 katika mwaka wa fedha 2020.Waziri wa Uchumi na Fedha, Uzziel Ndagijimana aliliambia Bunge kuwa katika mpango wa sasa wanakadiria kuongeza bajeti kutoka faranga trilioni 2.5 katika bajeti inayoishia ya mwaka wa fedha 201819 mpaka trilioni 2.8 kwa mwaka ujao wa fedha. Alieleza kuwa katika faranga hizo trilioni 2.8 walizopanga kwa mwaka wa fedha ujao, faranga trilioni 1.7 zitatokana na kodi za ndani na mapato ambayo siyo ya kodi.Pia, mikopo ya ndani ni faranga bilioni 237.6 , faranga bilioni 6.4 inatokana na mikopo kwa ujumla, misaada kutoka nje faranga bilioni 409.8 pamoja na mikopo ya nje inakadiriwa kufikia faranga bilioni 497.Ndagijimana aliliambia bunge kuwa, bajeti imeandaliwa katika serikali kujiandaa na mikakati ya kufikia uchumi wa kati ifikapo mwaka 2035 na uchumi mkubwa ifikapo 2050. Katika faranga trilioni 2.8 walizopanga kwa matumizi katika mwaka ujao wa fedha, serikali ya sasa imepanga kutumia faranga trilioni 1.4 huku bajeti ya maendeleo ikiwa faranga trilioni 1.1  <topic>: KITAIFA 